Tro m eus bet da welet film diwezhañ Darren Aronofsky un tammig araok ma teufe er maez war ar skrammoù er chwechkorn. (festival rakkentaennoù ar sinemaoù Gaumont Pathé eo e miz Genver)  Neo ket fall rak dont a raio ar film er-maez dan 9 a viz Chwevrer, ur miz lañs neuze.  Kregiñ a ra ar film gant ur hunvre. Hunvre un dañsourez yaouank a fellfe dezhi dañsal perzh rouanez an elerch e barzh Lenn an Elerch. Ma, neo ket fall an digoradur-se, zoken mon bet jenet spontus gant ar chamera war an treid, poanius.  Unan eus perzhioù start met plijus ar film eo-se. Filmet e vez treid ha korf un dañsourez. Gouzañv a  ra ha ni ivez. Evit-se eo heñvel ar film eus The Wrestler sevenet neus ket pell zo gant memes den. E Black Swan ivez e vez implijet ur chamera-skoaz ha greun ar skeudenn a zo tev. Ar pezh na glot ket kement gant bed an dañs evidon-me. Gwelloch vefe bet din ur skeudenn lipet, met bon.  Istor ar film a zo simpl : dañsourien (hag an dud tro-dro da Nina dre vras) a adkrou istor Lenn an Elerch dre sevel an arvest. Un tammig aeset hañ? Ne gavan ket fall dre ret ar  mennozh met bon, ne oan ket en gortoz e vefe ken simpl. Da choude ez eus ivez ar fed e vefe dichouzañvus tudenn Nina (Natalie Portman he deus seblantet din vil ha gant ur vouezh hegasus evit ar wech kentañ), iskis-tre he darempred gant he mamm. Nem eus ket komprenet mat zoken. Eveljust e sikour se da gompren eo gwasket hag all, met bez e oa dija tudenn Beth  (Phoenix - Drew ? ^^)  McIntyre evit diskouez e oa dañsourezed erru kozh ha gwarizius eus Nina. Setu e plas  lakaat un dudenn glok evit-se ez eus div hag a seblant isimplijet. Ma. Mila Kunis a zo plijus, ar sonerezh ivez. Non ket bet kendrechet gant ar rev a zo un tammig er film… Nag an tu spont a zo gantañ, an traoù a lak da zarlammat hag all. Nint ket gwall soutil. Me oar eo ur thriller diazezet war an hunvre/emdouelladur hag all met kavet m eus se dister.  E gwirionez ar pezh a zirenk achanon kalz er geñveriadenn anat gant The Wrestler a zo pegen kreñv, fromus ha brav e oa padal e oa memestra en ur metoù dister (evit tud zo). Marteze e oa se pal ar film ivez, diskouez pegen vil ha yen e chall metoù an dañs bezañ ? Nouzon ket… Met poan spontus m eus bet o kompren Nina, evel just e tro sod neuze neo ket anat met bon.  Un dra iskis/fentus m eus kavet avat : ar fin tout (ar gwad a wel war al leur/ an aberzh) en deus lakaet achanon da soñjal en ul levr en deus bet priz ar yaouankiz pell zo :p  Un dra avat en deus lakaet achanon da vezañ fuloret un tamm hag a  seblant bezañ diouzh ar chiz abaoe ur pennad (Inglorious Basterds Tarantino) a zo klozañ ar film gant ur frazenn a lak da gompren pegen mat eo ar film. Eeeh.  Anzav a ran ivez e soñje din e oa Black Swan azasadenn Perfect Blue (gwirioù azasadenn film Satoshi Kon a zo gant Darren Aronofsky abaoe pell peogwir en doa ranket prenañ anezho evit skeudenn ar gibell e-barzh Requiem for a dream) ha neo ket tamm ebet. Traoù boutin a zo, met neo ket a live gant ar film bevaat.  Setu un dipit hag evidon film fallañ Darren Aronofsky betek bremañ.